section_heading: Prvi svjetski rat
paragraph_text: U travnju 1916. Sontag postaje zapovjednikom 113. pješačke divizije s kojom sudjeluje u Drugoj bitci na Aisnei nakon čega je siječnju 1917. divizija raspoređena u pričuvu Armijskog odjela B. Navedenom divizijom zapovijeda do travnja 1917. kada je imenovan zapovjednikom Alpskog korpusa zamijenivši na tom mjestu Konrada Kraffta von Dellmensingena. Alpskim korpusom zapovijeda do rujna 1917. kada postaje zapovjednikom 5. ersatzke divizije kojom je do tada zapovijedao Gerhard Tappen. Navedenom divizijom zapovijeda svega dva mjeseca, do studenog 1917., kada je stavljen na raspolaganje.